Culusses Capitel Düü

Culusses
La Parola de'l nost Signur ciapada inscí cuma l'è de'l Növ Testament e vultada adess del test uriginal grech in del nost parlà Insübregh del didincö.  

Capitel Düü
1Già che a vöri che vialter savii quant grand un cumbatiment che gh'huu per vialter e per lur che hinn a Laodicea e tücc che hann minga vedüü la mia fàcia in de la carna, 2perchè sien incuragiaa i lur cör, degià che hinn ünii insèma in del bén e a tüta la richéza de la piena certéza de l'inteligénza per la cugnussénza del misteri de Diu, Crist, 3in del qual hinn tücc i tesor scundüü de la saviéza e cugnussénza. 4Mì disi chèst, perchè nissün el v'imbröja cunt i argümént cunvincént. 5Già che se anca in de la carna sun assént, in del spirit sun cun vialter, intanta che gh'huu letizia e vedi la vostra orden e la saldéza de la vostra féd in de Crist.
6Dunca, cumè avii ricevüü Crist Gesü 'l Signúr, caminee in de lü, 7già che sii staa radisaa e faa sü in de lü e cunfermaa in de la féd propi cumè sii staa insegnaa, bundand in de lü in de la gratitüdin. 8Vardee che nissün de vialter sarà purtaa via per mèzz di filosofi e di vöj falsitaa segund la tradiziún di vèss üman e segund i prenzipio element, anca in de 20 del mund e no segund Crist: 9perchè tüta la pienéza de la divinitaa la sta de cà in del sò corp, 10e vialter sii staa faa perfètt in de lü, che l'è 'l cuu d'ogni pudè e d'ogni auturitaa. 11In del qual anca sii staa circuncis cun una circuncisiún fada no cunt i man in del sbiutà del corp de la carna, in de la circuncisiún de Crist, 12suteraa cun lü in del batesim, in del qual anca sii staa levaa sü insèma per mèzz de l'opera de Diu che gh'ha levaa sü di mort; 13e vialter, intanta che sii staa mort in di trasgressiún e in de l'incircuncisiún de la vostra carna, Lü 'l v'ha faa viv insèma cun lü, despö che 'l m'ha perdunaa tücc i pecaa. 
14L'ha scassaa 'l ducümént di cumandamént cuntra de nümm che l'era nemís a nümm, e 'l gh'ha tolt del mèzz e 'l gh'ha inciudaa a la crus;
15despö che l'ha sbiutaa ogni pudè e ogni auturitaa, l'ha faa un esempi de lur püblegamént, despö che l'ha triunfaa sü de lur in de lü.
16Dunca, nissün de vialter giüdegarìa no in del mangià né in del bév né in di part d'una fèsta o d'una növa lüna o di sabèt; 17coss che hinn un'umbrìa di coss che hinn dree a vegnì, e 'l corp de Crist. 18Nissün decidarìa cumè arbiter cuntra vialter, vurend vèss in de l'ümiltaa e la religiún di angiul, i quij l'ha vedüü andand denter, sgunfiaa vanamént de la ment de la sua carna, 19e cuntruland no el cuu, del qual tütt el corp l'è furnii travèrs i giünt e i legamm e l'è ünii insèma e 'l cress el cressimént de Diu.
20Se avii mort cun Crist a i prenzipi del mund, perchè, cumè stii de cà in del mund, ve sutaponii a urdinamént? 21Tuca no, e sagia no, e manegia no, 22i quij hinn tücc a la destrüziún a l'abüs, segund i cumandamént e i insegnamént di vèss üman, 23i quij hinn una parola che gh'ha minga saviéza in de l'aduraziún e l'ümiltaa e l'austeritaa del corp, i gh'hann nissün valúr cuntra la sudisfaziún de la carna.

Navigaziun
← Indree a Capitel Vün
Inanz a Capitel Trii →
A l'indes
Categoria:Letera ai Culusses